Kalaba ko ( Callabar, Calabari, Calbari,Calabar) itace babban birnin jihar Cross River, Nijeriya. A da ana kiranta da Akwa Akpa, daga harshen Efik. Birnin na daura da rafin Calabar da kuma rafin Great Kwa River da kuma creek na jihar Cross Rivers. Bisa ga ƙidayar jama'a a shekara ta 2006, akwai jimillar mutane 371,022 a jihar sannan garin na da fadin 406kmsq (157 sq mi). An gina birnin Calabar a karni na sha shida. A gwamnatance, an raba garin zuwa akashi biyu; Calabar Municipal da kuma karamar hukumar Calabar ta kudu. Calabar suna ne da mutanen Portugal suka baiwa wannan wurin a karni na a loacin da suka iso wannan yankin. Sai izuwa karni na 18 mutanen Efik da Ibibiyo sukayo hijira daga yankunan kogin Niger suka dawo gabar rafin Calabar. A ranar 10 ga watan Satumban 1884 ne Sarauniya Victoria ta rattaba hannu a wata yarjejeniya don kare yankin da turawa suka sani a lokacin da tsohuwar Kalaba. Wannan dalilin ya bawa gwamnati daman gudanar da harkokinta har a yankunan kusa da ita wanda suka hada da Bakassi. Kalaba ta kasance hedikwatan gudanarwa na turawa har zuwa 1906, lokacin da kejerar mulki ta koma Lagos.